– Пры стварэнні Міністэрства антыманапольнага рэгулявання і гандлю адной з асноўных задач ставілася развіццё ў Беларусі раўнапраўнай добрасумленнай канкурэнцыі, дзе перад законам роўныя ўсе формы ўласнасці. У сувязі з гэтым яшчэ ў мінулым годзе пры міністэрстве была створана рабочая група, якая асноўнай мэтай сваёй дзейнасці ставіла лібералізацыю ўмоў вядзення бізнесу ў грамадскім харчаванні. У выніку былі значна скарочаныя працэдуры, спрошчаны правілы вядзення бізнесу. Мы разам з Міністэрствам аховы здароўя і пры актыўным удзеле бізнес-супольнасці распрацавалі новыя санітарныя нормы і правілы. З 300 пунктаў пакінулі толькі 170. Міністэрства таксама прапануе пры выяўленні фактаў недобрасумленнай канкурэнцыі не караць субект, які парушыў закон, калі ён ліквідуе прычыну выяўленай нядобрасумленнай канкурэнцыі. Штрафныя санкцыі будуць прымяняцца толькі ў выпадку выяўлення паўторнага парушэння.